fi fi fi en fi fi en fi fi fi fy fi fi fi fi fi fi fi fi fi fi fi ru fi fi fi fi en fi fi fi fi fi fi fi fi fi fi fi fi fi fi fi fi zh fi fi fi fi fi fi fi fi fi fi fi fi en fi fi fi fi fi en fi fi en fi en fi en fi fi en fi fi fi fi fi fi fi fi en fi fi fi fi fi fi fi fi fi fi fi en ml fi fi fi fi en eo cs fi fi fi fi cs fi fi fi fi fi fi fi fi fi fi fi fi cs fi fi fi fi fi fi fi fi fi fi fi fr fi fi fi fi fi fi fi fi fi en fi fy en fi fi fi fi fi fi de fi fi fi fi fi fi fi fi fi fi fi cs fi fi fi fi fi fi fi fi cs fi fi fi fi fi fi fi cs fi fi fi fi fi de fi fi fi fi cs fi fi fi fi cs fi fi fi
Saatte parempia kuvia ja tarkempaa selostusta, kunhan pääsen kotiin, mutta mun on nyt pakko hehkuttaa. Olin _ETURIVISSÄ_ Alice Cooperin keikalla! Se oli niin uskomatonta ja upeaa, Alice on mun jumala. Oon vaan haaveillut, että joskus. Lisäksi onnistuin nappaan Tommyn plektran ja Billion dollar babies setelin. Tällä keikkaeuforialla jaksaa taas seuraavan talven yli.
Kohteen lähettäminen sähköpostitseBloggaa tästä!Jaa TwitteriinJaa FacebookiinJaa Pinterestiin
Erittäin hyvää iltapäivää täältä Helsingin Suvilahdesta. Tuskan päivä 2 on pyörähtänyt käyntiin pari tuntia sitten ja ilmastakin tuli varsin kaunis huolimatta aamupäivän kaatosateesta, joka pakotti allekirjoittaneen palaamaan takaisin hotellille hakemaan toiset sukat.
Eilen tuli hypittyä taas eturivissä ja jalat on nyt kipeät ja hartia myös, kun kannoin olkalaukkua koko päivän. Taidan tänään keskittyä hengaamaan uusi knalli päässä. Sain eilen jonkin asteisen auringonpistoksen ja vahingosta viisastuneena suuntasin Kamppiin ja Cybershopiin josta löytyikin sitten noin 30€ musta knalli.
Myös legginssit ovat Cybershopista. Hame on facebookin goottikirppikseltä, paita Michael Monroen keikalta, tennarit Itiksestä ja koru Monroen Kalevalakoru A star all heart.
Huomista varten ostin täältä Alice Cooperin kiertuepaidan. Saan juosta suoraan pyrkimään lavan eteen eikä tartte käydä tuota paitaa enää silloin ostamassa. Jos onnistun pääsemään eturiviin tai sen läheisyyteen niin mähän en siitä pisteestä liiku, vaikka maailma loppuisi.
Eilen myös yliopisto antoi kuulua itsestään. Työttömästä artesaanista tuli englannin opiskelija! :) Ei tullut taaskaan välivuotta koulujen väliin.
Kohteen lähettäminen sähköpostitseBloggaa tästä!Jaa TwitteriinJaa FacebookiinJaa Pinterestiin
Raha tuli ja raha meni
Huh huh. Ostaa täräytin sitten kameran! Sony A5000 mikrojärjestelmäkamera. Saatte siis jatkossa parempia kuvia tännekin. :D Tällä hetkellä kamera on siskoni hallussa, sillä hän osti sen Helsingin reissullaan, mä vaan siirsin rahat. Viikonloppuna testaan viimeistään.
Siihenhän ei siis voi olla parempaa tilaisuutta, kuin tämän herran keikka.
Odotan kuin kuuta nousevaa. 😍 Kaikki blogia lukevat tietää, että mä palvon Alicea ja nyt se on sunnuntaina Helsingissä! Arvaatte varmaan, että en meinaa pysyä nahoissani. 😁
Lähettänyt Elvenpath klo 6/23/2015 10:35:00 ip. Ei kommentteja:
Kohteen lähettäminen sähköpostitseBloggaa tästä!Jaa TwitteriinJaa FacebookiinJaa Pinterestiin
keskiviikko 17. kesäkuuta 2015
Palmikkotakki on the way.
Tämmöistä lähti syntymään niistä 20 kerästä Drops Nepalia. Tähän mennessä tosi kiva lanka. Miellyttävä neuloa eikä tunnu kutittavan vaikka siinä onkin 65% lammasta ja 35% alpakkaa. Toivottvasti on sitten oikeasti käytössä yhtä mukava.
Lähettänyt Elvenpath klo 6/17/2015 10:20:00 ip. 1 kommentti:
Kohteen lähettäminen sähköpostitseBloggaa tästä!Jaa TwitteriinJaa FacebookiinJaa Pinterestiin
sunnuntai 14. kesäkuuta 2015
On pieni mahdollisuus, että mulla lähti lapasesta (pun unintended) lankahyllyllä. Saatoin ostaa 20 kerää Nepalia. Nyt ne pitäis vielä neuloa.
Arvaatteko mikä näistä tulee?
Kävin eilen myös Oulun seudun nörttitytöjen järjestämässä Julkineulomistapahtumassa Ainolan puiston kahvila Kiikussa. Oli kivaa. :)
Eilen myös juhlittiin Phoenixin tyttären E:n 2-vuotis synttäriä. Oli todella ihanaa nähdä taas kyseinen lapsonen. Ja Phoenixille kiitokset hyvistä tarjoiluista.
Eilen hyppäsin myös rockin maailmaan. Jäälicityrokki. Burning point ja Battle Beast olivat ihan loistavia. Tapahtui myös harvinainen asia. Burning Pointin laulaja Nitte Valo sattuu olemaan Battle Beastin entinen vokalisti ja satuttuaan samalle keikalle Nitte kutsuttiin laulamaan yksi heidän vanhoista hiteistään duettona. Onnistuin myös yhyttämään Battle Beastin laulajan Noora Louhimon keikan jälkeen. Alkaa oikeasti musertavan kevään jälkeen tuntua siltä, että ehkä elämä vielä voittaa ja osaan taas nauttia asioista.
Lähettänyt Elvenpath klo 6/14/2015 10:57:00 ip. 1 kommentti:
Kohteen lähettäminen sähköpostitseBloggaa tästä!Jaa TwitteriinJaa FacebookiinJaa Pinterestiin
sunnuntai 7. kesäkuuta 2015
Punaiset villasukat sadepäivään. On niin harmaata taas että... Tai siis vihreää. Metsän keskellähän minä asun, mutta  semmoista tympeää harmaan vihreää eikä kesän vihreää. :<
Käytiin tänään taas Phoenixin kanssa kylillä. Ideaparkissa tarkkaan ottaen. Mä etsin vaatteita joilla naamioitua ihmiseksi ja Phoenix auttoi valeasun esinnässä. Kaksi goottia koettaa näyttää normaaleilta? Se on kuulkaa melko hankalaa. :D Mutta löytyi ihan täydellinen neuletakki!
Se istuu täydellisesti ja leikkauksen, värin (musta) ja pituuden vuoksi mä näytän siinä hoikemmalta ja ensimmäistä kertaa elämässäni aikuiselta. Mä voin ehkä vaikuttaa siinä ihmiseltä enkä kuolemalta. Vielä kun löytäis siihen topin joka ei ole musta niin näyttäisin vielä vähän vähemmän kuolemalta
Lähettänyt Elvenpath klo 6/07/2015 07:08:00 ip. Ei kommentteja:
Kohteen lähettäminen sähköpostitseBloggaa tästä!Jaa TwitteriinJaa FacebookiinJaa Pinterestiin
perjantai 5. kesäkuuta 2015
Käytiin yksi päivä Phoenixin kanssa Oulun keskustassa. Se on kuin paraskin live versio muuttuva labyrintti pelistä. Taas oli keksittävä mistä pääsis kulkemaan, kun lähes joka kadunkulmassa on tietyö ja este. Bussipysäkkiäkin oli siirtetty noin 100 metriä.
Kaikki tämä yhden kallioparkin ja ostoskeskuksen vuoksi. Näitäkin on ainakin pari vuotta jo rakennettu. Jäi mullakin parissa kaupassa käymättä ja ruokapaikka vaihtui, kun olis pitänyt kiertää pari korttelia, että oltais päästy sinne minne aiottiin.
Lähettänyt Elvenpath klo 6/05/2015 01:59:00 ip. 1 kommentti:
Kohteen lähettäminen sähköpostitseBloggaa tästä!Jaa TwitteriinJaa FacebookiinJaa Pinterestiin
tiistai 2. kesäkuuta 2015
Kiitoksia onnitteluista.  :) Nyt on saatu suurin osa kouluhommista järkevästi yhden kansion alle. :) Tässäpä siis luvatusti satoa siitä, mitä oon kahden vuoden aikana tehnyt. Osa on varmaan jo esitelty, mutta osa on vielä ihan esittelemättä.
Ensimmäinen varsinainen työ oli hame. Mä tein siis korkeavyötäröisen mustan niittihameen puuvillakankaasta. Siitä tuli aika hyvä, on päätynyt mun keikkahameeksi.
Ensimmäisenä vuonna opeteltiin myös tekemään kuoseja. Tässä on mun suunnittelema pöllökuosi Phoenixin elämää blogin Phoenixin tyttärelle.
Siitä kankaasta tuli esim. Pöllötyynyjä kolmisen kappaletta muistaakseni.
Pöllötyynyjen kaveriksi piti tietysti ommella myös pehmopöllö.
Siinä koko setti. Verhot, neljä tyynyä (näemmä) ja Pöltsäksi risitty pöllö.
Ihan vuoden alussa tehtiin neulatyynyt. Mä tein tuommoisen ihan perus neliönmuotoisen Konttuuri kuosisesta kankaasta joka on myös koululla tehty.
Joulun aikaan tehtiin sitten joulujuttuja. Mä tein olohuoneen pöydälle joululiinan ja pari jouluista patalappua, joista ei valitettavasti ole kuvaa, mutta siis punaisia patalappuja. :D
Keväällä sitten opeteltiin verhoilemaan. Saatiin Dyyni ravintolasta Kalajoen hiekkasärkiltä pois heitettäviä tuoleja kurssille verhoiltavaksi. Mä tein tyylilleni uskollisena brittilipputuolin. Kangas kankaita.comista.
Kankaankuviointi oli ekan vuoden viimeisiä hommia. Mä tein tuollaisen sarjan johon kuului lohikäärmekuosinen tunika, legginssit, ranneke, pipo ja kaksi hikinauhaa. Itselleni tuli legginssit ja tunika ja toinen hikinauha ja loppu meni siskolleni.
Myöskin ensimmäisenä vuonna tehtiin paidat. Mä tein tuollaisen pitkän kissankorvahupparin karvareunuksella. Ei oo hirveästi tullut pidettyä, kun harkitsen ompelisinko vetoketjun uudelleen, sillä se aaltoilee pöljästi, kun en ihan osannut.
Tämä oli ihan viimeinen työ ensimmäiseltä vuodelta. Maastokuosinen hame pitsireunuksella ja välitunnilla t-paidasta tuunattu toppi johon painoin kotona korpin ja tekstin "NEVERMORE"
Takki. Tätä väännettiin pitkään ja hartaudella. Tässä myös mentiin mielestäni ns. perse edellä puuhun, sillä me aloutettiin suoraan asiakastyönä takki ja vasta kun tätä oli tehty noin kolme viikkoa liian pitkään alettiin opetella niitä perusjuttuja, että no mitenkäs se takki oikein tehdäänkään ja tehtiin harjoituksena lapsen takki. Jos minulta kysytään niin ensin olisi pitänyt tehdä se harjoitus ja sitten vasta alkaa tehdä asiakkaalle takkia, eikä tälleen että en ole ikinä ommellut takkia, mitä sais olla?
Opinnäytteeni. Tein siis opparina päiväpeiton parivuoteeseen (kuvassa yhden hengen sängyn päällä niin näyttää vähän hassulta), verhot, pusilakanan, tyynyliinoja ja koristetyynyjä. Laitan niistä sitten erikseen kuvaa, kunhan saan niihin kjoristetyynyiin sisuskset niin ne näyttääkin joltain. Painoin kaikkiin nuo sudet itse eri tekniikoilla
Lisää kangasta! Omaa käsialaani oleva lepakkokuosi.
Lepakkokuosista syntyi sitten tuollainen kellohelmainen mekko. Kaipaisi vielä kaveriksi tyllihametta. On päässyt jo käyttöön, käytiin helmikuussa katsomassa Phoenixin kanssa The Addams Family musikaali Oulun kaupunginteatterissa ja tuohan oli sinn eoikein sopiva. :D
Satiinimekko. Tästä piti tulla mun v almistujaismekko, mutta joku meni pieleen ja se ahdistaa yläosasta vähän turhaa mun makuun niin en sitten viitsinyt laittaa sitä, kun kuitenkin tuli oltua perjantaina juhlavaatteissa yhdestä kahdeksaan, joten katsoin parhaaksi laittaa mukavamman mekon. Eiköhän se vielä johonkin juhlaan pääse päälle. :)
Lapsen mekkomallisto! Oli viimeisiä asioita jonka koulussa tein.
Hipsterieläimiä ja kilpikonnia. Isommat on kokoa 92 ja pienemmät 62.
Vielä viimeisellä viikolla korin askartelua vaatetusosaton myymälään.
Siinä kai oli suurin osa mitä oon tehnyt, loppuja aina kun sattuu löytymään joku kuva. :) Eilen kuului myöskin opiskelupaikasta johon hain, siitä lisää sitten myöhemmin, en halua kirota itseäni. Mutta jännää on, sen voin sanoa!
Lähettänyt Elvenpath klo 6/02/2015 03:37:00 ip. 7 kommenttia:
Kohteen lähettäminen sähköpostitseBloggaa tästä!Jaa TwitteriinJaa FacebookiinJaa Pinterestiin
Uudemmat tekstit Vanhemmat tekstit Etusivu
Hei vain taas. Tällä kertaa palaamme juurillemme ja puhumme käsitöistä. Olen suunnitellut sukat. Tein nämä jo noi vuosi sitten, mutta en o...
Normal is an illusion. 25-vuotias opettajaopiskelija Oulusta. Intohimona neulominen ja musiikki. Ethän kopioi kuviani ilman lupaa.
Palmikkotakki on the way.
Raha tuli ja raha meni
Teema: Mieletön malli. Sisällön tarjoaa Blogger.